Ceresole järv
Ceresole järv (itaalia keeles Lago di Ceresole) on veehoidla Loode-Itaalias Piemonte maakonnas Torino suurlinnapiirkonnas Ceresole Reales. Orco jõe orus 1556 meetri kõrgusel merepinnast asuv veehoidla on osa mitmeid hüdroelektrijaamu veega varustavate tehisjärvede süsteemist (Agnel, Serrù, Ceresole, Teleccio, Eugio ja Valsoera). Veehoidla pindala on 158 hektarit, rannajoone pikkus 8,89 km, valgla suurus 87,9 km². 52 meetri kõrguse Ceresole paisu ehitamist alustati 25. juulil 1925, ametlik sissepühitsemine toimus 2. augustil 1931.